open-index/open-wikipedia-markdown huggingface dataset:
ஐரோப்பிய எலிப்பாம்பு

**ஐரோப்பிய எலிப் பாம்பு** (*European ratsnake*) அல்லது **சிறுத்தை பாம்பு** (***ஜமென்னிசு சிடுலா***), என்பது ஐரோப்பா, அனத்தோலியா மற்றும் காக்கேசியா ஆகிய நாடுகளில் காணப்படும் அகணிய விசமற்ற கொலுப்ரிட் பாம்பு சிற்றினமாகும்.

## புவியியல் வரம்பு
*ஐ. சிடுலா* அல்பேனியா, போசுனியா எர்செகோவினா, பல்காரியா, குரோவாசியா, கிரேக்கம், இத்தாலி, வடக்கு மக்கெதோனியா, மால்ட்டா, மொண்டெனேகுரோ, துருக்கி, உக்ரைன் மற்றும் சைப்பிரசு ஆகிய நாடுகளில் காணப்படுகிறது.

## விளக்கம்
சிறுத்தை பாம்பு சாம்பல் அல்லது பழுப்பு நிறத்தில் சிவப்பு அல்லது பழுப்பு நிற குறுக்குவெட்டுப் புள்ளிகள் கொண்ட முதுகுத் தொடர்களைக் கொண்டுள்ளது. இவற்றின் விழிம்பு கருப்பு நிறமுடையது. ஒவ்வொரு பக்கத்திலும் சிறிய கரும்புள்ளிகள், முதுகுப் புள்ளிகளுடன் மாறி மாறி வருகின்றன. பிடர் எலும்பு மற்றும் கழுத்தில் Y-வடிவ அடர் குறி, கண்ணிலிருந்து கண்ணுக்கு பிறை வடிவ கருப்புப் பட்டை மற்றும் போஸ்டோகுலர்களிலிருந்து குறுக்காக வாயின் மூலையில் ஒரு கருப்பு பட்டை காணப்படும். வயிறு வெண்மையானது, கருப்பு நிறத்துடன் அல்லது கிட்டத்தட்ட முற்றிலும் பின்புறமாக இருக்கும். முதுகெலும்பு செதில்கள் 25 அல்லது 27 வரிசைகளில் உள்ளன. மேலும் இவை மென்மையாகவும் இருக்கும். முதிர்வடைந்த பாம்புகள்   வரை வளரலாம். இதில் வால் நீளம்   ஆகும்.

## வாழிவிடம்
மத்திய தரைக்கடல் வகை புதர்கள் நிறைந்த தாவரங்கள், மேய்ச்சல் நிலங்கள், தோட்டங்கள் மற்றும் கிராமப்புற தோட்டங்கள் ஆகியவை ஐரோப்பிய எலிப்பாம்பின் இயற்கையான வாழிடங்களாகும்.

## மேற்கோள்கள்

## மேலும் படிக்க
* Arnold EN, Burton JA (1978). A Field Guide to the Reptiles and Amphibians of Britain and Europe. London: Collins. 272 pp. + Plates 1-40. ISBN 0-00-219318-3. (Elaphe situla, pp.&nbsp;197–198 + Plate 36 + Map 110 on p.&nbsp;266).
* Linnaeus C (1758). Systema naturæ per regna tria naturæ, secundum classes, ordines, genera, species, cum characteribus, differentiis, synonymis, locis. Tomus I. Editio Decima, Reformata. Stockholm: L. Salvius. 824 pp. (Coluber situla,new species, p.&nbsp;223). (in Latin).
* Venchi A, Sindaco R (2006). "Annotated checklist of the reptiles of the Mediterranean countries, with keys to species identification. Part 2 — Snakes (Reptilia, Serpentes)". Annali del Museo di Storia Naturale "G. Doria", Genova 98: 259–364.

பகுப்பு:பாம்புகள்
பகுப்பு:அகணிய உயிரிகள்
நீலிமா குப்தே

**நீலிமா எம். குப்தே** (Neelima M. Gupte) ஓர் இந்திய இயற்பியலாளர் ஆவார்.  1976 இல் பம்பாய் பல்கலைக்கழகத்தில் இளம் அறிவியல் பட்டமும் 1978 இல் ஐஐடி மும்பையில் முதுநிலை அறிவியல் பட்டமும் 1983 இல் இசுடோனி புரூக்கில் உள்ள SUNY இல் முனைவர் பட்டமும் பெற்றார். பின்னர்ஐதராபாத்து பல்கலைக்கழகத்தில் பணிபுரிந்தார், மேலும் 1985 முதல் 1993 வரை புனே பல்கலைக்கழகத்தின் பேராசிரியராக இருந்தார். தற்போது இந்திய தொழில்நுட்பக் கழகம் சென்னையில் இயற்பியல் துறையில் பேராசிரியராக உள்ளார்.  நேரியல் அல்லாத இயக்கவியல் மற்றும் ஒழுங்கின்மை கோட்பாடு ஆகியவற்றில் ஆராய்ச்சி செய்வது இவரது விருப்பமாகும்.

இவரும் இவரது பங்களிப்பாளர்களின் ஆராய்ச்சி  முடிவுகளில் *மல்டிஃப்ராக்டல்களின்* வெப்ப இயக்கவியலின் கட்ட மாறுதல் ஒப்புமைகள், உந்துவிசை ஒத்திசைவு முறை மற்றும் சுமை தாங்கும் மற்றும் தொடர்பு வலையமைப்புகளின் செயல்திறனை மேம்படுத்துதல் ஆகியவை அடங்கும்.  தூய மற்றும் பயன்பாட்டு இயற்பியலின் சர்வதேச ஒன்றியத்தின் 'இயற்பியலில் பெண்கள்' குழுவின் செயல்பாடுகளிலும் இவர் பங்கேற்றுள்ளார்.

## மேற்கோள்கள்

பகுப்பு:இந்தியப் பெண் இயற்பியலாளர்கள்
பகுப்பு:வாழும் மக்கள்
பகுப்பு:20-ஆம் நூற்றாண்டு மக்கள்
பகுப்பு:20-ஆம் நூற்றாண்டு இந்திய இயற்பியலாளர்கள்
ஐதரசன் தயோபெராக்சைடு

**ஐதரசன் தயோபெராக்சைடு** (*Hydrogen thioperoxide*) H2OS என்ற மூலக்கூற்று வாய்பாட்டால் விவரிக்கப்படும் ஒரு வேதியியல் சேர்மமாகும்.  ஆக்சாயிருசல்பேன் அல்லது சல்பனால் என்ற பெயர்களாலும் இச்சேர்மம் அறியப்படுகிறது. H-S-O-H என்ற கட்டமைப்பைக் கொண்ட இச்சேர்மம் பொதுவான ஐதரசன் பெராக்சைடின் (H-O-O-H) கந்தகம் பதிலீடு செய்யப்பட்ட ஒப்புமையாகவும் ஒன்றுக்கு மேற்பட்ட வகை சால்கோசனைக் கொண்ட எளிய ஐதரசன் சால்கோசனைடாகவும் கருதப்படுகிறது. ஐதரசன் பெராக்சைடு மற்றும் ஐதரசன் இருசல்பைடு (H-S-S-H) ஆகியவற்றுக்கு இடையேயான ஒரு கற்பனையான இடைநிலை வேதிப்பொருள் எனவும் ஐதரசன் தயோபெராக்சைடு சேர்மம்  விவரிக்கப்பட்டுள்ளது.  இருப்பினும் இது மற்ற இரண்டில் ஒன்றை விட கணிசமாக குறைவான நிலைப்புத் தன்மை கொண்டுள்ளது. கரிம சேர்மங்களின் (R-S-O-H) சல்பெனிக் அமில வகுப்பின் கனிம வேதியியல் அமைப்பாகவும் இது அறியப்படுகிறது. மேலும் இங்குள்ள "R" என்பது எந்தவொரு கரிம அமைப்பாகவும் இருக்கலாம். சேர்மத்தில் கந்தகம் 0 என்ற ஆக்சிசனேற்ற நிலையில் இருக்கிறது. 

## தயாரிப்பு
8 கெல்வின் வெப்பநிலையில் ஆர்கானில் உறைந்த ஓசோன் மற்றும் ஐதரசன் சல்பைடு கலவையின் ஒளியாற் பகுப்பு மூலம் ஆய்வகங்களில் ஐதரசன் தயோபெராக்சைடு தயாரிக்கப்பட்டது. இரு-மூவிணைய-பியூட்டைல் சல்பாக்சைடை வெப்பச் சிதைவுக்கு உட்படுத்தியும் இதை தயாரிக்கலாம். நீர் மற்றும் கந்தகக் கல்வையில் மின்சாரத்தைச் செலுத்தியும் இதை தயாரிக்க இயலும்.

விண்மீன்களிடை ஊடகத்தில் மூவைதரசன் நேர்மின் அயனி, ஈரைதரசன் மற்றும் எலக்ட்ரான் ஆகியவற்றுடன் கந்தக மோனாக்சைடுடன் நிகழும் வினையில் ஐதரசன் தயோபெராக்சைடு உருவாகிறது என்று ஒரு கருதுகோள் உள்ளது. கந்தக மோனாக்சைடு அணுநிலை ஐதரசனுடன்  வினைபுரிந்து HOS மற்றும் HSO பிணைப்புகளை உருவாக்குகிறது என்பது மற்றொரு சாத்தியமான வழியாகும். இது மற்றொரு ஐதரசன் அணுவையும் சேர்த்துக் கொள்ளும். இவ்வினைக்கான பொறிமுறையில் அதிகப்படியான ஆற்றலை எடுத்துச் செல்ல ஒரு தூசி துகள்  தேவைப்படலாம்.

## பண்புகள்
ஐதரசன் தயோபெராக்சைடு மூலக்கூறுகளின் இரண்டு அணுக்கள் அல்லது குழுக்களுக்கு இடையேயான உறவு 0 பாகை கோணத்தை விட அதிகமாகவும் 120 பாகை கோணத்தை விட குறைவானதாகவும் கொண்ட கிரகண இணக்க இடைநிலையாக உள்ளது. 
ஐதரசன் தயோபெராக்சைடு சேர்மத்தில் உள்ள பிணைப்பு நீளங்களின் அளவீடுகள் H-S 1.3420 Å, S-O 1.6616 Å, O-H 0.9606 Å. என்பதாகவும் பிணைப்பு கோணங்கள் H-S-O 98.57°, S-O-H 107.19° என்பதாகவும் அளவிடப்பட்டுள்ளன.  H-S மற்றும் O-H பிணைப்புகள் 90.41° என்ற கோண அளவுகளில்  முறுக்கப்பட்டுள்ளன.

## வினைகள்
ஐதரசன் தயோபெராக்சைடு சேர்மத்தின் இரண்டு மூலக்கூறுகள் சல்பினோதயோயிக்கு அமிலம் HS(=O)SH மற்றும் நீரை உருவாக்குவதற்காக வளைய ஒடுக்கம் அடைகின்றன.

ஐதரோசல்பைடு HS− அயனி  HSOH உடன் வினைபுரிந்து இருசல்பேன் (HSSH) உருவாகிறது.

## மேற்கோள்கள்

பகுப்பு:பெராக்சைடுகள்
பகுப்பு:ஐதரசன் சேர்மங்கள்
பகுப்பு:கந்தகச் சேர்மங்கள்
குலாம் ஆசன் பிங்லானா

thumb
**குலாம் ஆசன் பிங்லானா** (*Ghulam Hassan Pinglana*) (இ. 9 ஏப்ரல் 1996) ஒரு இந்திய அரசியல்வாதி ஆவார். இவர் சம்மு மற்றும் காசுமீர் மாநிலத்தின் புல்வாமா மாவட்டத்திலுள்ள பிங்லானா என்ற இவரது சொந்த கிராமத்தில் அடையாளம் தெரியாத துப்பாக்கி ஏந்திய நபரால் படுகொலை செய்யப்பட்டார்.

## வரலாறு
பிங்லானாவில் (1939) பிறந்த இவர், சாகூரா பிராந்தியத்தின் மீதான அரசாங்கத்தின் அக்கறையின்மைக்கு எதிராக சாகூரா போராட்டத்தின் தலைவராக தனது வாழ்க்கையைத் தொடங்கினார். சாகூரா போராட்டக் குழுவிற்கும் அப்போதைய பிரதமர் பட்சி குலாம் முகமதுக்கும் இடையே ஏற்பட்ட ஒப்பந்தத்தின் கீழ் இவர் பின்னர் சம்மு மற்றும் காசுமீர் சட்டசபைக்குத் தேர்ந்தெடுக்கப்பட்டார். 1980-ஆம் ஆண்டில் சம்மு காசுமீர் பிரதேச காங்கிரசு கமிட்டியின் (ஜேகேபிசிசி) மாவட்டத் தலைவராகத் தேர்ந்தெடுக்கப்பட்டார். பின்னர் இவர் பதவி உயர்வு பெற்று சம்மு காசுமீர் பிரேதேச காங்கிரசு கமிட்டியின் துணைத் தலைவராக இருந்தார். 1989-ஆம் ஆண்டில் இவர் காங்கிரசிலிருந்து விலகினார். மேலும், சுதந்திர ஆதரவு ஜமாத் இஸ்லாமிக்கு நெருக்கமாகிவிட்டார் என்று நம்பப்பட்டது. 1990 முதல் 1995 வரை ஜமாத் இஸ்லாமியுடன் தொடர்பு வைத்திருந்ததாகக் கூறி இந்தியப் பாதுகாப்புப் படையினரால் இரண்டு முறை கைது செய்யப்பட்டார். இவர் சட்ட மேலவை உறுப்பினராகவும் (MLC) இந்திய தேசிய காங்கிரசு கட்சி சார்பில் இந்திய நாடாளுமன்ற உறுப்பினராகவும் பணியாற்றியுள்ளார். 

## படுகொலை
தேர்தலுக்கு முந்தைய வன்முறை அலையில் இவர் தனது வீட்டில் அடையாளம் தெரியாத துப்பாக்கி ஏந்திய ஒருவரால் படுகொலை செய்யப்பட்டார். பன்னாட்டு மன்னிப்பு அவை இவர் " ஹிஸ்புல் முஜாஹிதீன்களால் " கொல்லப்பட்டதாகக் கூறுகிறது. இருப்பினும் ஹிஸ்புல் முஜாஹிதீன் உட்பட பெரும்பாலான தீவிரவாத அமைப்புகள், இந்திய சார்பு போராளிகளை இவர் கொலை செய்ததாக குற்றம் சாட்டினர்"  

## மரபு
திரு. மிர் ஒரு பிரபலமான அரசியல்வாதியாகவும் இவருக்கு மிகவும் உதவியதாகக் கருதப்படும் மக்களில் ஒருவராகவும் கருதப்பட்டார். புல்வாமாவில் உள்ள தனது தொகுதிக்கு குடிநீர், சாலைகள், மின்சாரம், பள்ளிகள் மற்றும் வேலை வாய்ப்புகளைப் பெற இவர் மேற்கொண்ட முயற்சிகளுக்காக இவர் நினைவுகூரப்படுகிறார். இவர் சம்மு மற்றும் காசுமீர் காதி மற்றும் கிராமத் தொழில்கள் & சம்மு மற்றும் காசுமீர் நில மேம்பாட்டு வங்கியின் இயக்குநர்கள் குழுவிலும் பணியாற்றியுள்ளார். இவர் காதி சங்கத்தின் தலைவராகவும் 1989-ஆம் ஆண்டில் சவூதி அரேபியாவிற்கு இந்திய நல்லெண்ணப் பணியின் உறுப்பினராகவும் பணியாற்றியுள்ளார். இவரது கொலையை மாநில காவல் துறை விசாரிக்கவில்லை, இறுதி அறிக்கையும் சமர்ப்பிக்கப்படவில்லை.

## மேற்கோள்கள்

பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:1996 இறப்புகள்
பிளைத் கூம்பலகுச் சில்லை

**பிளைத் கூம்பலகுச் சில்லை** (*Blyth's rosefinch*)(*கார்போடகசு கிராண்டிசு*) அல்லது **இமயமலை** கூம்பலகுச் சில்லை என்பது *பிரிங்கில்லிடே* குடும்பத்தில் உள்ள ஒரு குருவிச் சிற்றினம் ஆகும். இது வடக்கு ஆப்கானித்தானிலுருந்து மேற்கு இமயமலை வரை காணப்படுகிறது. இதன் இயற்கை வாழிடங்கள் மிதமான காடுகள் மற்றும் போரியல் புதர்க் காடுகள் ஆகும். இது சில சமயங்களில்  செந்நிற கூம்பலகுச் சில்லையின் துணையினமாகக் கருதப்படுகிறது.

இதன் பொதுவான பெயர் இங்கிலாந்து விலங்கியலாளர் எட்வர்ட் பிளைத் (1810-1873) நினைவாக இடப்பட்டது. இவர் வங்காளத்தின் ஆசியச் சமூக அருங்காட்சியகத்தின் கண்காணிப்பாளராக இருந்தார்.

## மேற்கோள்கள்

பகுப்பு:இமயமலைப் பறவைகள்
ராமகிருட்டிண பாபா பாட்டீல்

**ராமகிருட்டிணா செகநாத் பாட்டீல்** (*Ramkrishna Jagannath Patil*), **ராமகிருட்டிண பாபா** (*Ramkrishna Baba*) (2 செப்டம்பர் 1936 - 2 செப்டம்பர் 2020)  பிரபலமாக அறியப்பட்ட  இந்திய நாட்டினைச் சேர்ந்த அரசியல்வாதி ஆவார். இவர் மகாராட்டிரா மாநிலத்தின் அவுரங்காபாத்தில் இருந்து இந்திய தேசிய காங்கிரசு அரசியல் கட்சியின் உறுப்பினராக இருந்தார். 

## அரசியல் வாழ்க்கை
பாட்டீல் 1985 ஆம் ஆண்டு முதல் 1995 ஆம் ஆண்டுக்கு இடையில் வைசாபூரில் இருந்து இரண்டு முறை மகாராட்டிரா மாநில சட்டமன்ற உறுப்பினராக இருந்தார். இவர் 1998 ஆம் ஆண்டு 12வது மக்களவைக்கு அவுரங்காபாத் (மகாராட்டிரா மக்களவைத் தொகுதி) தொகுதியில் இருந்து தேர்ந்தெடுக்கப்பட்டார். 

இவர் ஒரு அரசியல்வாதி மற்றும் சமூக சேவகர் தவிர தொழிலில் ஒரு விவசாயி மற்றும் வங்கியின் தலைவராகவும் இருந்தார்.  அவுரங்காபாத்தில் உள்ள மாவட்ட மத்திய கூட்டுறவு வங்கியின் தலைவராக தொடர்ந்து 25 ஆண்டுகள் பணியாற்றினார். 

## தனிப்பட்ட வாழ்க்கை
பாட்டீல் 1936 ஆம் ஆண்டு செப்டம்பர் 2 ஆம் தேதி அவுரங்காபாத் அருகே உள்ள தகேகானில் பிறந்தார். மெட்ரிகுலேசன் வரை தனது கல்வியை முடித்தார். 

முதுமை காரணமாக நீரிழிவு நோயால் பாதிக்கப்பட்ட இவர் 2020 ஆம் ஆண்டு செப்டம்பர் மாதம் 2 ஆம் தேதியன்று அவுரங்காபாத்தில் தனது 84 வயதில் இறந்தார். அவர் உடல் தகேகானில் தகனம் செய்யப்பட்டது. 

## வகித்த பதவிகள்
* 1978-1980 தலைவர், பஞ்சாயத்து சமிதி, விசாபூர், அவுரங்காபாத் 
* 1985-1995: உறுப்பினர், மகாராட்டிரா சட்டமன்றம் (இரண்டு முறை)
* 1998: 12வது மக்களவைக்கு தேர்ந்தெடுக்கப்பட்டார். 
* 1998-99: உறுப்பினர், விவசாயக் குழு உறுப்பினர், ஆலோசனைக் குழு, நிதி அமைச்சகம்

## மேலும் பார்க்கவும்
* அவுரங்காபாத் (மகாராட்டிரா மக்களவைத் தொகுதி)
* 12வது மக்களவை
* 12வது மக்களவை உறுப்பினர்களின் பட்டியல்

## மேற்கோள்கள்

பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:12வது மக்களவை உறுப்பினர்கள்
பகுப்பு:2020 இறப்புகள்
பகுப்பு:1936 பிறப்புகள்
சேகர் (நடிகர்)

**மாஸ்டர் சேகர்** என்று அறியப்படும் **ஜே. வி. சேகர்** (7 சனவரி 1963 - 8 யூலை 2003)  என்பவர் ஒரு இந்திய குழந்தை நட்சத்திரம் ஆவார். இவர் முதன்மையாக தமிழ், மலையாள படங்களில் நடித்துள்ளார்.

## துவக்க வாழ்க்கையும்  தொழிலும்
சேகர் 7, சனவரி, 1963 அன்று பிறந்தார். இவர் நான்கு மொழிகளில் (தமிழ், தெலுங்கு, மலையாளம், கன்னடம்) 50 க்கும் மேற்பட்ட படங்களில் நடித்துள்ளார். 1968 ஆம் ஆண்டு *[[குடியிருந்த கோயில்]]* திரைப்படத்தில் குழந்தை நட்சத்திரமாக தமிழ்த் திரையிலகில் அறிமுகமானார்.  *[[மணிப்பயல்]]*, *ஓ மஞ்சு* உள்ளிட்ட படங்களில் முக்கிய வேடங்களில் நடித்தார். இவர் பல திரைப்படங்களில் தனது குழந்தை நடிப்பிற்காக பிரபலமானார். இவர் மாஸ்டர் சேகர் என்று அழைக்கப்பட்டார். *[[இதய வீணை]]*, *[[குடியிருந்த கோயில்]]* உள்ளிட்ட படங்களில் எம்.ஜி.ஆரின் குழந்தைப் பருவ வேடங்களில் நடித்தார். இவர் தொலைக்காட்சி தொடர்களிலும் நடித்துள்ளார். இவர் ஒளிப்பதிவாளர் ஜே. வி. விஜயத்தின் மகன் ஆவர். 

இவர் 2003 சூலை 8  அன்று சென்னையில் தனது வீட்டின் முதல் மாடியில் இருந்து விழுந்து இறந்தார்.  

## பகுதி படத்தொகுப்பு

## மேற்கோள்கள்

## வெளி இணைப்புகள்
* 
* 

பகுப்பு:2003 இறப்புகள்
பகுப்பு:1963 பிறப்புகள்
பகுப்பு:தமிழ்த் திரைப்பட நடிகர்கள்
இசான் அலி

**இசான் அலி** ( *Ihsan Ali* ) ஓர் பாக்கித்தானிய தொல்லியல் ஆராய்ச்சியாளர் ஆவார். இவர் 2006 முதல் 2009 வரை அசாரா பல்கலைக்கழகத்தின் துணைவேந்தராகவும், 2009 முதல் 2017 வரை அப்துல் வாலி கான் பல்கலைக்கழக மர்தானின் துணைவேந்தராகவும் பணியாற்றினார். பெசாவர் இசுலாமியா கல்லூரி பல்கலைக்கழகத்தின் கூடுதல் துணைவேந்தராகவும் பணியாற்றியுள்ள இவர் பல்வேறு துறைகளில் பணியாற்றிய ஆய்வாளராகவும், கல்வியாளரும் மற்றும் நிர்வாகியுமாவார்.

## கல்வி மற்றும் தொழில்
இவர் பாக்கித்தானின் கைபர் பக்துன்வாவில் உள்ள சார்சாடா மாவட்டத்தில் பிறந்தார். பெசாவர் பல்கலைக்கழகத்தில் தொல்லியல் பயின்றார். பின்னர் கேம்பிரிச்சுப் பல்கலைக்கழகத்தில் முனைவர் பட்டம் பெற்றார். முனைவர் . இசான் பெசாவர் பல்கலைக்கழகத்தில் 1981 முதல் 2002 வரை பல்வேறு பதவிகளில் பணியாற்றினார். அங்கு இவர் முதன்மையாக தொல்லியல் துறையின் பேராசிரியராக இருந்தார். அமெரிக்காவின் நியூயார்க், பென்சில்வேனியா, ஆர்வர்டு, பாஸ்டன், ஒகையோ மற்றும் கலிபோர்னியா மாநிலப் பல்கலைக்கழகம், கேம்பிரிச்சு, இலெய்செஸ்டர், சவுத்தாம்ப்டன், ஷெபீல்ட் மற்றும் கிளாஸ்கோ பல்கலைக்கழகங்கள் மற்றும் ஜெர்மனியில் உள்ள யுஎல்எம் பல்கலைக்கழகம் உட்பட உலகின் பல்வேறு பல்கலைக்கழகங்களில் அலி விரிவுரைகளை ஆற்றியுள்ளார். பெசாவர் பல்கலைக்கழகம், பெசாவர் அருங்காட்சியகம் மற்றும் அசாரா பல்கலைக்கழகம் ஆகியவற்றிற்காக 63 க்கும் மேற்பட்ட ஆய்வுக் கட்டுரைகளை வெளியிட்டுள்ளார்.  மேலும், தொல்லியல் தொடர்பான 17 வெவ்வேறு இதழ்களைத் திருத்தியுள்ளார். 
## பணிகள்

பெசாவர் பல்கலைக்கழகத்தின் தொல்லியல் துறையின் தலைவராக மூன்று ஆண்டுகள் (1997-2000), கைபர் பக்துன்வாவில் தொல்லியல் மற்றும் அருங்காட்சியகங்களின் இயக்குநராக 2002 இல் நியமிக்கப்பட்டார். மேலும் இவரது பதவிக்காலத்தில் ஆறு அருங்காட்சியகங்களை நிறுவி, *பிரன்டியர் ஆர்க்கியாலஜி* என்ற புதிய இதழைத் தொடங்கினார். 2008 ஆம் ஆண்டில், கைபர் பக்துன்வா அரசாங்கம் இவருக்கு அப்துல் வாலி கான் பல்கலைக்கழகத்தை நிறுவும் பணியை வழங்கியது. ஒன்பது வளாகங்கள் கொண்ட பல்கலைக்கழகத்தில் மூன்று  ( பச்சா கான் பல்கலைக்கழகம், சுவாபி பல்கலைக்கழகம்   மற்றும் புனர் பல்கலைக்கழகம் ) இப்போது சுயாதீன பல்கலைக்கழகங்களின் நிலையை அடைந்துள்ளன.

## இதனையும் காண்க

* ரேமண்ட் ஆல்ச்சின்
* அக்மத் அசன் தானி
* சிரான் உபேந்திர தெரணியகல

## மேற்கோள்கள்

பகுப்பு:1955 பிறப்புகள்
பகுப்பு:வாழும் மக்கள்
பகுப்பு:தொல்லியலாளர்கள்
காளிதாஸ் கோலம்பகர்

**காளிதாஸ் நீல்காந்த் கோலம்பகர்** (*Kalidas Nilkanth Kolambkar*) மகாராட்டிராவைச் சேர்ந்த இந்திய அரசியல்வாதி ஆவார். இவர் மும்பையில் உள்ள வடாலா சட்டமன்றத் தொகுதியிலிருந்து பாரதிய ஜனதா கட்சி சார்பில்  போட்டியிட்டு வென்று மகாராட்டிர சட்டமன்றத்தில் 9 முறை  உறுப்பினராக இருந்துள்ளார்..இவர் தொடரந்து 40 ஆண்டுகள் மகாராட்டிர சட்டமன்ற உறுப்பினராக இருந்தமைக்கு கின்னஸ் சாதனை புத்தகத்தில் இடம் பிடிக்க வாய்ப்பு இருப்பதாக கருதப்படுகிறது.

கோலம்ப்கர்  2004-ஆம் ஆண்டில் சிவசேனா வேட்பாளராக நைகான் சட்டமன்றத் தொகுதியில் இருந்து தேர்ந்தெடுக்கப்பட்டார்.  பின்னர் இவர் காங்கிரசில் சேர்ந்தார். 2009 முதல் 2024 வரையான சட்டமன்றத் தேர்தல்களில் மகாராட்டிராவின் மும்பையின் வடலா சட்டமன்றத் தொகுதியிலிருந்து சட்டமன்றத்திற்குத் தேர்ந்தெடுக்கப்பட்டார்.  பின்னர் இவர் பாரதிய ஜனதா கட்சியில் சேர்ந்தார். இதைத் தொடர்ந்து 2019-ஆம் ஆண்டில் வடலாவில் இருந்து மீண்டும் சட்டசபைக்குத் தேர்ந்தெடுக்கப்பட்டார்.
## மேற்கோள்கள்

பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:சிவ சேனா அரசியல்வாதிகள்
பகுப்பு:வாழும் மக்கள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:மகாராட்டிர சட்டமன்ற உறுப்பினர்கள்
அச்சிராந்தீசு முடீகா

**அச்சிராந்தீசு முடீகா** (தாவர வகைப்பாட்டியல்:*Achyranthes mutica*, ஆங்கிலம்:'blunt chaff flower') என்ற தாவரயினம், அமராந்தேசியே என்ற தாவரக்குடும்பத்தின்  தாவரயினங்களில் ஒன்றாகும். இது ஹவாய் தீவின் அகணிய உயிரி ஆகும்.  It is a perennial shrub that grows up to  tall. இது வெப்பமண்டல உலர் காடுகளில் வளரும் இயல்புடையது. இதன் வாழிடங்கள் அத்தீவில் குறைந்து வருவதால், இது அழிநிலையிலுள்ள தாவரமாக, செம்பட்டியல் பட்டியிலில் இடம் பெற்றுள்ளது.

## மேற்கோள்கள்

பகுப்பு:தாவரவியல் பெயருடையக் கட்டுரைகள்
பகுப்பு:மிக அருகிய தாவரங்கள்
இந்திய முன்னாள் இராணுவத்தினர் இயக்கம்

**இந்திய முன்னாள் இராணுவத்தினர் இயக்கம்** (*Indian Ex Servicemen Movement* (IESM), இந்திய இராணுவத்தின் முப்படைகளில் பணி புரிந்து ஓய்வு பெற்றவர்கள் நடத்தும் இயக்கம் ஆகும்.இது ஆகஸ்டு 2008ம் ஆண்டில் குருகிராமில் நிறுவப்பட்டது. இதன் முக்கிய நோக்கம் இந்திய அரசு அமைத்த ஆறாவது ஊதிய ஆணையம் பரிந்துரைத்த ஊதியம், அகவிலைப்படி மற்றும் ஒரே பதவி, ஒரே ஓய்வூதியம் வழங்கக் கோருவதே இதன் முக்கிய நோக்கமாகும். முன்னாள்  இராணுவ அதிகாரி லெப்.ஜெனரல் இந்தர்ஜித் சிங் என்பவர் இந்த அமைப்பை நிறுவினார்..

## அமைப்பு
### ஆட்சிமன்றக் குழு
முப்படைகளில் ஓய்வு பெற்ற இராணுவத்தினரைக் கொண்ட இவ்வமைப்பி பதவிக் காலம் மூன்று ஆண்டுகள். இந்த அமைப்பு நிர்வாகக் குழுவினரை தேர்வு செய்யும் 
### நிர்வாகக் குழு
ஆட்சிமன்றக் குழவால் தேர்ந்தெடுக்கப்படும் நிர்வாகக் குழுவினர் இயக்கத்தின் அன்றாட பணிகளை மேற்கொள்வாரகள்.

## இதனையும் காண்க
* முன்னாள் இராணுவத்தினர் நலத்துறை

## மேற்கோள்கள்

## வெளி இணைப்புகள்
*Organization's official website

பகுப்பு:இந்திய பாதுகாப்பு அமைச்சகம்
முன்னாள் இராணுவத்தினர் நலத்துறை

**முன்னாள் இராணுவத்தினர் நலத்துறை** (*Department of Ex-servicemen Welfare*), இந்திய ஆட்சிப் பணி அதிகாரி தலைமயில் 2004ல் நிறுவப்பட்ட இத்துறை     இந்திய பாதுகாப்பு அமைச்சகத்தின் கீழ் செயல்படுகிறது   

## பணிகள் மற்றும் அமைப்பு
இந்திய இராணுவத்தில் பணி புரிந்து ஓய்வு பெற்ற அனைத்து பிரிவினரின் ஓய்வூதியம், மறு வேலை வாய்ப்பு, மருத்துவம், வீட்டு வசதி போன்ற நலத்திட்டங்களை செயல்படுத்துகிறது. 
## இந்தியாவில் முன்னாள் படைவீரர்கள்
இந்தியாவில் 2.6 மில்லியன் படைவீரர்கள் மற்றும்  60,000 முன்னாள் படைவீரர்களின் விதவைகளும் உள்ளனர்.
முன்னாள் இராணுவத்தினரின் மறு வேலைவாய்ப்புக்கு பொறுப்பானவர் மறுவாழ்வு இயக்குநர் ஜெனரல் ஆவார்,' ஒரே பதவி, ஒரே ஓய்வூதியம் என்ற திட்டத்தை செயல்படுத்தும் இத்துறையாகும்.

## முன்னாள் இராணுவத்தினர்கான தேசிய ஆணையம்
முன்னாள் இராணுவத்தினரின் வலியுறுத்தலின் பேரில் இந்திய அரசு 9 சூன் 2014 அன்று முன்னாள் இராணுவத்தினருக்கான தேசிய ஆணையம் நிறுவப்பட்டது. 

## இதனையும் காண்க
* இந்திய முன்னாள் இராணுவத்தினர் இயக்கம்
* ஒரே பதவி, ஒரே ஓய்வூதியம் 
## மேற்கோள்கள்

## வெளி இணைப்புகள்
* Department of Ex-Servicemen Welfare Performance
* Directorate of Indian Army Veterans (DIAV) 

பகுப்பு:இந்திய பாதுகாப்பு அமைச்சகம்
வேதாரம்பம்

**வேதாரம்பம்** (*Vedarambha*) (), உபநயனம் முடித்த சிறுவன் குரு குலத்தில் குருவிடம் வேதக் கல்வி மற்றும் போர்க் கலை பயிலச் செல்லும் போது செய்ய வேண்டிய சடங்கு ஆகும்.  இது இந்து சமயத்தினரின் 16 சடங்குகளில் பத்தாவது ஆகும். இருப்பினும் இது சில சமயங்களில் வேறுபட்ட நிலைப்பாடும் அளிக்கப்படுகிறது.
## விளக்கம்
உபநயனம் எனப்படும் முப்புரி நூலை அணிந்த ஒரு ஆண்டு வரை வேதக் கல்வி மற்றும் போர்க் கலை போன்ற பிற கல்விகளை பயில பரிந்துரைக்கப்படுகிறது. இச்சடங்கின் போது முதலில்  குரு அல்லது ஆசான் மாணவனுக்கு காயத்திரி மந்திரத்தை  கற்பிப்பதுடன்; மாணவன் ஞானத்துடன் ஆசீர்வதிக்கப்பட வேண்டும் என்று மந்திரம் உச்சரிக்கிறார். மேலும் மாணவனுக்கு சந்தியா வந்தனம் போன்ற அன்றாட அனுஷ்டானங்கள் செய்வது குறித்து கற்பிக்கிறார்.
## இதனையும் காண்க
*இந்து சமயத்தினரின் 16 சடங்குகள்
## மேற்கோள்கள்


பகுப்பு:இந்து சமயச் சடங்குகள்
அல்பீசியா கில்லைனி

**ஆல்பீசியா கில்லைனி** (தாவர வகைப்பாட்டியல்:*Albizia guillainii*)  என்பது பபேசியே குடும்பத்தில் உள்ள தாவர இனமாகும். இது நியூ கலிடொனியாவில் மட்டும் இருக்கும் தாவர இனமாகும். இது அருகிய தாவரங்களில் ஒன்றாகும்.

## மேற்கோள்கள்

பகுப்பு:அருகிய தாவரங்கள்
ஜெயகுமாரி

**ஜெயகுமாரி** (*Jayakumari*) என்பவர் தென்னிந்திய திரைப்படங்களில் நடித்த ஓர் இந்திய நடிகை ஆவார். 1952 இல் பிறந்த இவர் 1960 கள் மற்றும் 1970 களில் தமிழ் மற்றும் மலையாள திரைப்படங்களில் முன்னணி நடிகையாக இருந்தார். இவர் தனது கவர்ச்சியான பாத்திரங்களுக்காக அறியப்படுகிறார். சுமார் 50 மலையாள படங்களில் நடித்துள்ள இவர் தமிழ்நாட்டின் சென்னையைச் சேர்ந்தவர்.  இவர் 1968 ஆம் ஆண்டு மலையாளத் திரைப்படமான *கலெக்டர் மாலதி* மூலம் மலையாளத்தில் அறிமுகமானார். *புட்பால் சாம்பியன்* படத்தில் பிரேம் நசீர், *[[நூற்றுக்கு நூறு]]* படத்தில் ஜெய்சங்கர் *மண்ணின மகாவில்* டாக்டர் ராஜ்குமார் போன்ற பிரபல நடிகர்களுடன் எதிர்மறைப் பாத்திரங்களில் நடித்துள்ளார். இவர் 200க்கும் மேற்பட்ட படங்களில் பல்வேறு வேடங்களில் நடித்துள்ளார்.

## பகுதி திரைப்படவியல்
*இந்த பட்டியல் முழுமையற்றது, நீங்கள் இதை விரிவாக்கலாம்*

### தமிழ்

**[[நாடோடி (திரைப்படம்)|நாடோடி]]* (1966) - தமிழில் அறிமுகம்
**[[சக்கரம் (திரைப்படம்)|சக்கரம்]]* (1968)
**[[சத்தியம் தவறாதே]]* (1968)
**[[சி. ஐ. டி. சங்கர்]]* (1970)
**[[எங்கிருந்தோ வந்தாள்]]* (1970)
**[[பத்தாம் பசலி]]* (1970)
**[[அனாதை ஆனந்தன்]]* (1970)
**[[மாணவன் (திரைப்படம்)]]* (1970)
**[[தபால்காரன் தங்கை]]* (1970)
**[[மாணவன் (திரைப்படம்)]]* (1970)
**[[மாலதி (திரைப்படம்)|மாலதி]]* (1970)
**[[மீண்டும் வாழ்வேன்]]* (1971)
**[[நூற்றுக்கு நூறு]]* (1971)
**[[கெட்டிக்காரன்]]* (1971)
**[[ரிக்சாக்காரன் (திரைப்படம்)]]* (1971)
**[[அருணோதயம் (திரைப்படம்)]]* (1971)
**[[திருமகள் (திரைப்படம்)|திருமகள்]]* (1971)
**[[காசேதான் கடவுளடா (1972 திரைப்படம்)]]* (1972)
**[[கண்ணம்மா]]* (1972)
**[[வரவேற்பு]]* (1972)
**[[பதிலுக்கு பதில்]]* (1972)
**[[கங்கா (திரைப்படம்)|கங்கா]]* (1972)
**[[கௌரவம் (திரைப்படம்)|கௌரவம்]]* (1973) as Kalpana
**[[தேடிவந்த லட்சுமி]]* (1973) as Pattuma
**[[அம்மன் அருள்]]* (1973)
**[[பொன்வண்டு (திரைப்படம்)|பொன்வண்டு]]* (1973)
**[[பூக்காரி]]* (1973)
**[[மாணிக்கத் தொட்டில்]]* (1974)
**[[கல்யாணமாம் கல்யாணம்]]* (1974)
**[[இதயம் பார்க்கிறது]]* (1974)
**[[பந்தாட்டம் (திரைப்படம்)|பந்தாட்டம்]]* (1974)
**[[வைரம் (திரைப்படம்)|வைரம்]]* (1974)
**[[பிஞ்சு மனம்]]* (1975)
**தியாக உள்ளம்* (1975)
**[[சித்ரா பௌர்ணமி (திரைப்படம்)|சித்ரா பௌர்ணமி]]* (1976)
**[[இவள் ஒரு சீதை]]* (1978)
**[[முள்ளும் மலரும்]]* (1978)
**துணைவி* (1982)

## மேற்கோள்கள்

## வெளி இணைப்புகள்
*
*Jayakumari at MSI

பகுப்பு:இந்தித் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:கன்னடத் திரைப்பட நடிகைகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:தமிழ்த் திரைப்பட நடிகைகள்
பகுப்பு:சென்னை நடிகைகள்
பகுப்பு:மலையாளத் திரைப்பட நடிகைகள்
அபராஜிதா ராஜா

**அபராஜிதா ராஜா** (*Aparajitha Raja*) (பிறப்பு 24 ஜனவரி 1991) ஒரு இந்திய அரசியல்வாதியும் அகில இந்திய மாணவர் கூட்டமைப்பின் தேசியத் தலைவராக பதவி வகித்தவரும் ஆவார். இவர் அகில இந்திய மாணவர் கூட்டமைப்பின் ஜவஹர்லால் நேரு பல்கலைக்கழக பிரிவின் தலைவராக இருந்தார். தற்போது அகில இந்திய இளைஞர் கூட்டமைப்பின் தேசியக் குழு உறுப்பினராக பணியாற்றி வருகிறார். இவர் இந்தியப் பொதுவுடைமைக் கட்சியின் (சிபிஐ) பொதுச் செயலாளரான டி.ராஜா மற்றும் இந்திய மகளிர் தேசிய கூட்டமைப்பின் பொதுச் செயலாளரான ஆனி இராசா ஆகியோரின் மகள் ஆவார்.

## மேற்கோள்கள்

பகுப்பு:1991 பிறப்புகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
திபெத்திய கூம்பலகு சில்லை

**திபெத்திய கூம்பலகு சில்லை** (*Tibetan rosefinch*)(*கார்போடகசு ரோபோரோவ்சுகி*), என்ப**து ரோபோரோவ்சுகி சில்லை** என்றும் அழைக்கப்படுகிறது. இது சில்லைக் குடும்பமான பிரிங்கில்லிடேயில் உள்ள கூம்பலகன் சிற்றினமாகும். இது சில சமயங்களில் *கோசுலோவியா* என்ற ஒற்றை உயிரலகு பேரினத்தில் வைக்கப்படுகிறது. இது திபெத்திய பீடபூமியில் காணப்படும் அகணிய உயிரி ஆகும். இதன் இயற்கை வாழ்விடம் மாண்டேன் தூந்திரம்ஆகும்.

## பரவலும் வாழிடமும்
திபெத்திய கூம்பலகு சில்லை வடகிழக்கு திபெத்தில், புக்கான் போடா ஷான், அம்னே மச்சின் மற்றும் குன்லன் மலைகளில் கிங்ஹாய் மாகாணத்தில் காணப்படுகிறது. இந்த பறவைகள் பாறைகள் நிறைந்த புல்வெளிகள் மற்றும் அல்பைன் மேய்ச்சல் நிலங்களில், அரிதான தாவரங்கள் உள்ள பகுதிகளில் வாழ்கின்றன. இதன் பாழடைந்த வாழ்விடத்தின் காரணமாக, திபெத்திய கூம்பலகு சில்லை பிராண்டின் மலை பிஞ்சுகளைத் தவிர வேறு சில பறவைகளுடன் பகிர்ந்து கொள்கிறது.

## நடத்தை
திபெத்திய கூம்பலகு சில்லை பகலாடி வகையினைச் சார்ந்தது. இவை பெரும்பாலும் தரையில் வாழ்கின்றன. உணவைத் தேடி விரைவாகப் பறந்து செல்லும்.

### உணவுமுறை
திபெத்திய கூம்பலகு சில்லை தரையில் இரை தேடுபவை. இவை முக்கியமாக விதைகள் மற்றும் லூஸ்வார்ட் (*பெடிகுலரிசு*) உள்ளிட்ட பூக்களின் துண்டுகளை உண்கின்றன

### ஓசை
திபெத்திய கூம்பலகு சில்லை அமைதியாகக் காணப்படும் பறவையாகும். இதன் அழைப்பானது, குறிப்பாகப் பறக்கும் போது அதிக சத்தத்துடன் கூடிய சுருக்கமான சீட்டிகளைக் கொண்டுள்ளது. இது எப்போதாவது *ஹிஸ்ஸிங்* ஒலிகளை எழுப்புகிறது.

## மேற்கோள்கள்

பகுப்பு:திபெத்தியப் பறவைகள்
பகுப்பு:அகணிய உயிரிகள்
தாமசர்லா ஜனார்த்தன ராவ்

**தாமசர்லா ஜனார்த்தன ராவ்** (*Damacharla Janardhana Rao*) ஆந்திராவைச் சேர்ந்த தெலுங்கு தேசம் கட்சியின் அரசியல்வாதி ஆவார்.

## தொடக்க கால வாழ்க்கை
இவர் முன்னாள் அமைச்சர் தாமசர்லா ஆஞ்சநேயுலுவின் பேரன் ஆவார்.  பள்ளிப்படிப்பு மற்றும் இடைநிலைப் படிப்பை வட்லமுடியில் உள்ள விக்னன் கல்லூரியில் பயின்றார். 1998 இல் பெங்களூரில் உள்ள பிஇஎஸ் இன்ஸ்டிடியூட் ஆப் டெக்னாலஜியில் (பிஇஎஸ் பல்கலைக்கழகம்) தொழில்நுட்பவியல் இளையர் பட்டம் படித்தார்.

## அரசியல் வாழ்க்கை
தெலுங்கு தேசம் கட்சியில் தனது அரசியல் வாழ்க்கையைத் தொடங்கிய இவர், 2010-ல் பிரகாசம் மாவட்டக் கட்சியின் தலைவராகத் தேர்ந்தெடுக்கப்பட்டு, அன்றிலிருந்து இன்றுவரை மாவட்டத்தில் கட்சியை நடத்தி வருகிறார். 2009 ஆம் ஆண்டு தனது தாத்தா இறந்ததால் காலியாக இருந்த காண்டேபி தொகுதி சட்டமன்ற உறுப்பினர் தேர்தலில் போட்டியிடும் வாய்ப்பை எதிர்பார்த்தார். ஆனால் அந்த இடம் தொகுதி மறுசீரமைப்பின்படி தாழ்த்தப்பட்ட வகுப்பினருக்கு ஒதுக்கப்பட்டது, எனவே இவர் 2009 தேர்தலில் போட்டியிடவில்லை. இவர் 2012-ஆம் ஆண்டில் ஓங்கோல் இடைத்தேர்தலில் போட்டியிட்டு பாலினேனி சீனிவாச ரெட்டியிடம் தோல்வியடைந்தார். பின்னர் 2014-ஆம் ஆண்டில் அதே தொகுதியில் பாலினேனிக்கு எதிராக 12,428 வாக்குகள் பெரும்பான்மையுடன் வெற்றி பெற்றார். அதன் பிறகு 2019 ஆந்திரப் பிரதேச மாநில சட்டப் பேரவைத் தேர்தலில் அவர் தனது பரம எதிரியான பாலினேனி சீனிவாச ரெட்டியிடம் 22,400 வாக்குகள் பெரும்பான்மையில் தோற்கடிக்கப்பட்டார்.

## மேற்கோள்கள்

பகுப்பு:தெலுங்கு தேசம் கட்சி அரசியல்வாதிகள்
பகுப்பு:வாழும் மக்கள்
திருத்தங்கல் நாடார் கல்லூரி

**திருத்தங்கல் நாடார் கல்லூரி** என்பது இந்தியா தீபகற்பத்தின் தமிழ்நாடு மாநிலத்தில் சென்னை மாவட்டத்தின் கொடுங்கையூர் பகுதிக்கு அருகில் சேலவாயல் புறநகர்ப் பகுதியில் அமையப் பெற்றுள்ள ஒரு கலை மற்றும் அறிவியல் கல்லூரி ஆகும். 1997ஆம் ஆண்டு ஆண்கள் கல்லூரியாக ஆரம்பிக்கப்பட்ட இக்கல்லூரி 2002ஆம் வருடம் ஆண் பெண் இருபாலருக்குமான கல்லூரியாக மாற்றப்பட்டது. சென்னைப் பல்கலைக்கழகத்தின் இணைவுப்பெற்றக் சுயநிதிக் கல்லூரியாக இது உள்ளது.
## அமைவிடம்
கடல் மட்டத்திலிருந்து சுமார்  உயரத்தில், () என்ற புவியியல் ஆள்கூறுகள் கொண்டு திருத்தங்கல் நாடார் கல்லூரி அமைந்துள்ளது.

## படிப்புகள்
### இளநிலை பட்டப்படிப்புகள்

### முதுநிலை பட்டப்படிப்புகள்

## துறைகள்
கீழ்க்காணும் கல்வித் துறைகள் இக்கல்லூரியில் செயல்படுகிறது.

* தமிழ்
* ஆங்கிலம்
* கணிதம்
* கணினி அறிவியல்
* கணினி பயன்பாடுகள்
* இயற்பியல்
* வேதியியல்
* வணிகவியல்
* மேலாண்மை அறிவியல்
* கணக்கியல் நிதி மற்றும் வங்கி மேலாண்மை
* குற்றவியல் மற்றும் காவல் நிர்வாகம்
* நூலகவியல்
* உடற்கல்வியியல்
* கணினி பயன்பாடு பட்டயப் படிப்பு
* பயணம் மற்றும் சுற்றுலாத்துறை பட்டயப் படிப்பு
## உசாத்துணைகள்

பகுப்பு:சென்னைப் பல்கலைக்கழக இணைவுக்கல்லூரிகள்
அன்சூசா கிரிசுபா

**அன்சூசா கிரிசுபா** (தாவர வகைப்பாட்டியல்:*Anchusa crispa*) என்ற தாவர  இனம் , தாவர குடும்பமான போரகினேசியே (Boraginaceae) உள்ளது. இது பிரான்சு, இத்தாலி நாடுகளில் காணப்படுகிறது. இத்தாவரத்தின்  வாழிடச் சூழல் குறைந்து வருவதால், அருகியத் தாவரமாக அறிவிக்கப்பட்டுள்ளது..

## மேற்கோள்கள்

பகுப்பு:அருகிய இனங்கள்
தேன்கூடு பசு மீன்

thumb| அகாந்தோசுட்ரேசியன் பாலிகோனியசு பசு மீன்
**தேன்கூடு பசு மீன்** (*Honeycomb cowfish*)(*அகாந்தோசுட்ரேசியன் பாலிகோனியசு*) என்பது ஆசுட்ராசிடே குடும்பத்தைச் சேர்ந்த மீன் சிற்றினம் ஆகும். இது தண்டுமீன் அல்லது பசு மீன் என்றும் அழைக்கப்படுகிறது.

## விளக்கம்
தேன்கூடு பசு மீன் இதன் உடலின் பெரும்பகுதியை உள்ளடக்கிய கவசம் போன்ற, அறுகோண செதில்களைக் கொண்டுள்ளது. இதன் தனித்துவமான தேன்கூடு போன்ற அமைப்பு மற்றும் "கொம்புகள்" ஆகியவற்றிற்காக இப்பெயரினை இம்மீன்கள் பெற்றன. இந்த தகவமைப்பு காரணமாக இம்மீன்கள் பவளப்பாறைகளுடன் மறைந்து வாழ்கிறது. பெரும்பாலான தேன்கூடு பசு மீன்கள் நீல நிறத்தில் இருக்கும். சில மஞ்சள், சாம்பல் அல்லது பச்சை நிறமாகவும் இருக்கலாம். இளம் மீன்கள் பொதுவாகப் பெரிய மீன்களை விட வண்ணமயமானவை. இவை இடுப்பு துடுப்புகள் இல்லாமல் காணப்படும். மேலும் வால் துடுப்பு வட்டமானது.

தேன்கூடு பசு மீன்கள் பல மாற்றியமைக்கப்பட்ட எலும்பு செதில்கள் மற்றும் "கொம்புகளுடன்" காணப்படும். இவை பாதுகாப்பு அமைப்பாக விளங்குகின்றன. தேன்கூடு பசு மீனை ஒரே மாதிரியான மீன்களிலிருந்து இவற்றின் கண்களுக்கு மேலே உள்ள இரண்டு முதுகெலும்புகள் மற்றும் அறுகோண வடிவத்தால் வேறுபடுத்தி அறியலாம். மற்ற பெட்டி மீன்களுடன் ஒப்பிடும்போது, தேன்கூடு பசு மீன் சிறிய, நீண்டுகொண்டிருக்கும் வாய் மற்றும் சதைப்பற்றுள்ள உதடுகளைக் கொண்டுள்ளது.

தேன்கூட்டுப் பசு மீன்கள் அதிகபட்ச 50 சென்டிமீட்டர் நீளம் வரை வளரக்கூடியது. இவற்றின் சராசரி நீளம் 25 சென்டிமீட்டர் ஆகும்.

## பரவல்
இந்த சிற்றினம் மேற்கு அட்லாண்டிக், கரீபியன் கடல் மற்றும் பிரேசிலுக்கு அருகிலுள்ள நீர்ப் பகுதி முழுவதும் காணப்படுகிறது. மெக்சிகோ வளைகுடாவின் பெரும்பகுதி முழுவதும் இவை காணப்படுவதில்லை, ஆனால் புளோரிடாவைச் சுற்றி இவைக் காணப்படும்.

## வாழிடம்
தேன்கூடு பசு மீன், பவளப்பாறைகள், கடல் புல் படுக்கைகள் மற்றும் முகத்துவாரங்களில் வெதுவெதுப்பான, தெளிவான நீரில் வாழ்கிறது. இது ஒரு அசாதாரண மற்றும் எச்சரிக்கையான இனமாகும்.

## நடத்தை
தேன்கூடு பசு மீன்கள் பொதுவாகத் தனித்து இருக்கும், ஆனால் ஒரு ஆண் மற்றும் இரண்டு பெண்களைக் கொண்ட மூன்று மீன்களுடைய குழுக்களாகக் காணலாம். இவற்றின் இனப்பெருக்கம் பற்றி அதிகம் அறியப்படவில்லை. ஆனால் இவை நீரின் மேற்பகுதியில் இனப்பெருக்கம் செய்ய இணை சேருகின்றன. இவை இணையாக மேற்பரப்பில் விரைவாக நீந்தி இனசெல்களை வெளியிடும்.

தேன்கூடு மாட்டு மீன்கள் வேட்டையாடுவதிலிருந்து தங்களைக் காத்துக் கொள்வதற்காக நிறத்தை மாற்றும் திறன் கொண்டது. ஒருமுறை உருமறைப்பு செய்தால், மீன் நீண்ட நேரம் நிலையாக இருக்கும்.

முதிர்ச்சியடைந்த மீன்களை விட இளம் மீன்கள் வேகமாக நீந்தும்.

## உணவு
இவை பகல் நேரத்தில் உணவினைத் தேடும். இவற்றின் உணவில் இறால், கடற்பாசிகள், பாசிகள், ட்யூனிகேட்ஸ் மற்றும் புழுக்கள் உள்ளிட்ட சிறிய கடல் முதுகெலும்பிலி உயிரிகள் உள்ளன.

## பயன்பாடு
தேன்கூடு பசு மீன் ஒரு மதிப்புமிக்க உணவு மீனாகக் கருதப்படுகிறது. இது புதியதாக விற்பனை செய்யப்படுகிறது. மேலும் கரீபியன் தீவுகளில் இது அதிக அளவில் விற்பனை செய்யப்படுகிறது. இந்த மீனை உட்கொண்டதால் சிகுவேரா விடம் கலந்ததாகப் பல தகவல்கள் வந்துள்ளன. இது வணிக ரீதியாக மீன்களாகவும் விற்கப்படுகிறது.

## மேற்கோள்கள்

## வெளி இணைப்புகள்

* Photos of Honeycomb cowfish on Sealife Collection
இலங்கா (இனம்)

**இலங்கா** (*Langah*) என்பது பலுச்சிசுத்தானம், சிந்து மற்றும் தெற்கு பஞ்சாபில் இருக்கும் ஒரு பழங்குடியினமாகும். இவர்கள் ஜாட்  மற்றும் இராஜ்புத்திரர் என கருதப்படுகிறார்கள்.

கி.பி.1445 முதல் 1540 வரை, அர்குன்களால் விரட்டியடிக்கப்படுவதற்கு முன்பு, 1445 முதல் 1540 வரை தெற்கு பஞ்சாபில் உள்ள முல்தான் மற்றும் அதைச் சுற்றியுள்ள பகுதிகளை ஆட்சி செய்த இலங்கா சுல்தானகத்தை நிறுவுவதில் இவர்கள் பெரும்பாலும் அறியப்படுகின்றனர். 

பழங்குடியினரான இவர்கள் தங்களது பல்வேறு தலைவர்களின் கீழ் முல்தான் பிராந்தியத்தில் ஒரு முக்கிய சக்தியாக தொடர்ந்து இருந்தனர். உமாயூனின் பின்வாங்கலின் போது, தலைவன் பக்சு கான் இலங்கா முல்தானைச் சுற்றியுள்ள பல கோட்டைகளைக் கட்டுப்படுத்தினார். பின்வாங்கிய முகலாய இராணுவத்திற்கு 100 படகுகளில் தானியங்களை வழங்கினார்.  பின்னர், பக்சு முல்தான் பிராந்தியத்தில் தனது சுதந்திர ஆட்சியை நிறுவிய சூர் பேரரசுக்கு எதிராக கிளர்ச்சியில் இலங்காக்களை வழிநடத்தினார், இருப்பினும் அவர் சூர் தளபதி ஐபத் கானால் தோற்கடிக்கப்பட்டார்.

அக்பரின் ஆட்சியில், இலங்காவின் ஒரு பகுதியினர் சோர் பகுதியை ( பர்கனா ) (இன்றைய ஜாங் மாவட்டம் ) வைத்திருந்தனர். இலங்காவின் மகன் சேர் அலி கஸ்பா தீசாவின் சிக்தாராக இருந்தார். 

ஆங்கிலேயர் காலத்தில், இலங்கா பழங்குடியினர் முல்தான் மாவட்டத்தில் குறிப்பிடத்தக்க இருப்பைக் கொண்டிருந்தனர். அங்கு அவர்கள் செனாப் மற்றும் சத்லஜ் ஆறுகள் சங்கமிக்கும் இடத்தில் ஒரு முக்கிய பழங்குடியினராகக் கருதப்பட்டனர். 

## மேற்கோள்கள்

பகுப்பு:பஞ்சாபி பழங்குடிகள்
பகுப்பு:பஞ்சாப் நபர்கள்
செராக்சிலோன் சசைமே

**செராக்சிலோன் சசைமே** (தாவர வகைப்பாட்டியல்: *Ceroxylon sasaimae*)  என்பது **சசைமா மெழுகு பனை** என்றும் அழைக்கப்படும், அரேகேசி குடும்பத்தைச் சேர்ந்த ஒரு வகை பூக்கும் தாவரமாகும். இது கொலம்பியாவில் மட்டுமே காணப்படுகிறது. இது வாழ்விட இழப்பால் அச்சுறுத்தப்படுகிறது.

## மேற்கோள்கள்

பகுப்பு:மிக அருகிய தாவரங்கள்
புன்னைநீராவி

**புன்னைநீராவி** என்பது இலங்கையில் வட மாகாணத்தின்  கிளிநொச்சி மாவட்டத்தில் அமைந்துள்ள ஒரு கிராமம் ஆகும். இது கண்டாவளை பிரதேச செயலாளர் பிரிவில் அமைந்துள்ளது. இது கிளிநொச்சி நகரிற்கு கிழக்கே சுமார் 30 கிலோமீட்டர் தூரத்தில் அமைந்துள்ளது.

## மேற்கோள்கள்


## வெளி இணைப்புகள்

*தொகைமதிப்பு மற்றும் புள்ளிவிபரத் திணைக்களம், இலங்கை



பகுப்பு:கிளிநொச்சி மாவட்டத்திலுள்ள ஊர்களும், நகரங்களும்
அகாந்தோசுட்ரேசியன்

***அகாந்தோசுட்ரேசியன்*** (*Acanthostracion*) என்பது அத்திலாந்திக்குப் பெருங்கடல் பகுதியில் மட்டும் காணப்படும் கடமாடு மீன் பேரினமாகும்.

## சிற்றினங்கள்
இந்தப் பேரினத்தில் தற்போது 4 அங்கீகரிக்கப்பட்ட சிற்றினங்கள் உள்ளன:

* *அகாந்தோசுட்ரேசியன் கினீன்சிசு* (ப்ளீக்கர், 1865)
* *அகாந்தோசுட்ரேசியன் நோட்டாகாந்தசு* (ப்ளீக்கர், 1863) (தீவு பசு மீன்)
* *[[தேன்கூடு பசு மீன்|அகாந்தோசுட்ரேசியன் பாலிகோனியசு]]* போயி, 1876 (தேன்கூடு பசு மீன்)
* *அகாந்தோசுட்ரேசியன் குவாட்ரிகார்னிசு* ( லின்னேயஸ், 1758 ) (சுருள் பசு மீன்)

## மேற்கோள்கள்

பகுப்பு:மீன் பேரினங்கள்
வகிடு எடுத்தல்

சீமந்தம் எனும் வளைகாப்பு சடங்கின் போது, கர்ப்பிணி பெண்களுக்கு செய்யும் சடங்காகும்.  இந்த சடங்கின் போது கர்ப்பவதியின் தலை முடியின் நடுவில், முள்ளம் பன்றியின் ஒரு முள்ளைக் கொண்டு இரண்டாகப் பகுப்பதாகும். வகிடு எனில் இரண்டாகப் பகுத்தல் எனப்பொருள். பகுத்த தலைமுடியின் முன்நெற்றி மீது குங்குமம் இடுவது வழக்கம்.  வகிட்டில் இலக்குமி வசிக்கும் இடம் என்பதால், வீட்டில் வளம் கொழிக்கும் என்பது இந்துக்களின் நம்பிக்கை. 

மேலும் திருமணமான பெண் என்ற அடையாளத்தையும் வெளிப்படுத்தும். காலில் மெட்டி, தலை வகிட்டில் குங்குமம இரண்டில் எது தென் பட்டாலும் அவர்களைத் தாய் போல நடத்த வேண்டும் என்பதற்காக இந்த அடையாளம். 

ஆதி சங்கரர் இயற்றிய சௌந்தரிய லகரியின் 100 சுலோகங்களில் அம்பாளின் அழகு வருணிக்கப்படுகிறது. அதில் 44, 45 ஆவது சுலோகங்கள் தலை முடி வகிடு, அதன் மங்கலத்தன்மை மற்றும் இலக்குமித் தன்மை ஆகியவற்றை விளக்குகிறது.
## இதனையும் காண்க
*இந்து சமயத்தினரின் 16 சடங்குகள்
## வெளி இணைப்புகள்
* வகிடு எடுத்தல்

பகுப்பு:இந்து சமயச் சடங்குகள்‎
கசிபூர்யா சப்செசிலிசு

**கசிபூர்யா சப்செசிலிசு** (*Cassipourea subsessilis*) என்ற தாவரயினம், ரைஸோபோரேசியே (Rhizophoraceae) குடும்பத் தாவரங்களில் ஒன்றாகும். இத்தாவரம் ஜமேக்கா நாட்டின் அகணிய உயிரி ஆகும். இத்தாவரம் குறித்து முதன்முதலாக, அமெரிக்காவிலுள்ள நியூயார்க் நகரிலிருந்து, 908ஆம் ஆண்டு வெளிவந்த *Bulletin of the Torrey Botanical Club* நூலில் வந்துள்ளது. இதன் கனியானது, இரண்டுக்கும் மேற்பட்ட சூல்வித்திலைகளைக் கொண்டு, பெட்டகவடிவில் உள்ளது.

## மேற்கோள்கள்

## வெளியிணைப்புகள்
*கட்டற்ற உரிமத்தில் உள்ள இத்தாவரயினத்தின் படங்கள் உள்ள இணையதளப் பக்கம்

பகுப்பு:மிக அருகிய தாவரங்கள்
பகுப்பு:அகணியத் தாவரங்கள்
வ. தனலட்சுமி

**வ. தனலட்சுமி** () (பிறப்பு:1975) என்பவர் தமிழ் நாட்டைச் சேர்ந்த தமிழ்ப் பேராசிரியர் மற்றும் மொழியியல் வல்லுநராவார். 2020 ஆம் ஆண்டிற்கான தமிழ்நாடு அரசின் முதலமைச்சர் கணினித் தமிழ் விருதினைப் பெற்றவராவார்.

## பணி
ஈரோடு வெள்ளாளர் மகளிர் கல்லூரியிலும், பட்டுக்கோட்டை ஏனாதி ராஜாப்பா கல்லூரியிலும் விரிவுரையாளராகப் பணியாற்றிய பின்னர், கோவை அமிர்தா பல்கலைக்கழகத்தின் கணினிமொழியியல் தொடர்பான பிரிவில் தமிழ் முதுநிலை ஆய்வாளராக நான்காண்டுகள் (2007-2011) பணியாற்றினார். பின்னர் எஸ் ஆர் எம் பல்கலைக்கழகத்தில் தமிழ்த்துறைத் தலைவராகப் பணியாற்றினார். 20 ஆண்டுகளாகத் தமிழ்த்துறைப் பேராசிரியராகப் பணியாற்றியதில் முன்றாண்டுகள் தமிழ் இணையக் கல்விக் கழகத்தின் உதவி இயக்குநராகவும் பணியாற்றினார். தற்போது, புதுவைப் பல்கலைக்கழகத்தின் தமிழ்த்துறை இணைப் பேராசிரியராகப் பணிபுரிந்து வருகிறார். இவர் பல கணினிமொழியியல் திட்டங்களைத் தற்காலத் தமிழுக்கும் செவ்வியல் இலக்கியங்களுக்கும் மேற்கொண்டுள்ளார். குறிப்பாக, தமிழ்ச் சொற்களைப் பகுபத இலக்கண அடிப்படையில் பகுத்து, அவற்றின் இலக்கண வகைப்பாடுகளைத் தானாகவே காட்டும் மென்பொருள் கருவிகளை உருவாக்கியுள்ளார். தமிழ்த்தொடரியல், பொருண்மையியல், மின்னகராதி, இயந்திர மொழிபெயர்ப்பு போன்ற பிற கணினித்தமிழ் சார்ந்த ஆய்வுகளை மேற்கொண்டுள்ளார். தமிழக அரசின் புதிய பாடத்திட்டத்தில், மேல்நிலை சிறப்புத் தமிழ் பாடத்திட்டக்குழு வல்லுநனராகவும் உள்ளார்.

## கல்வி
# முதுகலைப் பட்டம்(தமிழ்) -1998
# ஆய்வியல் நிறைஞர்(தமிழ்) 2001
# முதுகலைப் பட்டம் (ஊடகவியல்) 2005
# முனைவர் பட்டம் (மொழியியல்) 2011
# முதுகலைப் பட்டயம்(இயற்கை மொழிப் பகுப்பாய்வு) 2011

## வெளியீடுகள்
இவர் பல்வேறு தேசிய மற்றும் சர்வதேச அளவிலான பல கருத்தரங்குகளில் கணினித் தமிழ் குறித்த ஆய்வுக் கட்டுரைகளை வழங்கியுள்ளார். பல பன்னாட்டு ஆய்விதழ்களிலும் கணினித் தமிழ் கட்டுரைகளை எழுதியுள்ளார். *டேட்டா டிரைவன் ஷாலோ பார்சர் பார் தமிழ்*(ஆங்கிலம்) மற்றும் நவீன மொழிபெயர்ப்பு ஆகிய  இரு புத்தகங்களை எழுதியுள்ளார்.

## விருதுகள்
# 2020-ஆம் ஆண்டின் முதலமைச்சர் கணினித் தமிழ் விருது
# ஆய்வுச் சுடரொளி விருது- 2022
# மொழியியல் மாமணி -2022

## மேற்கோள்கள்

பகுப்பு:தமிழ்க் கணிமையாளர்கள்
பகுப்பு:மொழியியலாளர்கள்
பகுப்பு:1975 பிறப்புகள்
இராமேந்திர குமார்

**இராமேந்திர குமார்** (*Ramendra Kumar*) இந்தியாவைச் சேர்ந்த ஓர் அரசியல்வாதியாவார். இந்தியப் பொதுவுடைமைக் கட்சியின் அரசியல்வாதியாகவும்  இந்தியாவில் உள்ள தொழிலாளர் இயக்கத்தின் மிக முக்கியமான அரசியல்வாதிகளில் ஒருவராகவும் அறியப்படுகிறார்.  பேகுசராய் தொகுதியின் நாடாளுமன்ற உறுப்பினராகப் பணியாற்றியுள்ளார். இந்திய பொதுவுடைமைக் கட்சியின்  தேசிய செயலக உறுப்பினராகவும், அகில இந்திய தொழிற்சங்க காங்கிரசு கட்சியின் தேசிய தலைவராகவும் உள்ளார். 1980-1995 ஆம் ஆண்டு வரை தொடர்ந்து மூன்று முறை பர்ககானை பிரதிநிதித்துவப்படுத்தி பீகார் சட்டமன்றத்தின் உறுப்பினராகவும் இருந்தார். மக்களவை மாற்றும் மாநிலங்களவை இரண்டிலும் நாடாளுமன்ற உறுப்பினராக இருந்த யோகேந்திர சர்மாவின் மகன் இராமேந்திர குமார் என்பது குறிப்பிடத்தக்கதாகும்.

## மேற்கோள்கள்


பகுப்பு:பீகார் அரசியல்வாதிகள்
பகுப்பு:வாழும் மக்கள்
பகுப்பு:இந்தியப் பொதுவுடைமைக் கட்சி அரசியல்வாதிகள்
பகுப்பு:இந்திய நாடாளுமன்ற உறுப்பினர்கள்
பகுப்பு:பீகார் சட்டமன்ற உறுப்பினர்கள்
இந்து சமய திருமணம்

**இந்து திருமணம்** (மராத்தி: लग्न (लग्न), கல்யாணம்; கன்னடம் मुद्वे (मदुवे); தெலுங்கு: कल्याण அல்லது பெல்லி) என்பது இந்துக்களுக்கான பாரம்பரிய திருமண விழாவைக் குறிக்கிறது. 'திருமணம்' என்ற சொல்லின் நேரடிப் பொருள் - குறிப்பாக *தாங்குவது* என்பதாகும். இந்தியாவில் திருமணம் என்பது அக்னி தேவன் சாட்சியாக கடவுளால் நிச்சயக்கப்படுவதாக கருதப்படுகிறது. *மணமக்களின் புனிதமான சங்கம்* என்றும் கருதப்படுகிறது.திருமணம் ஒரு புனிதமான சடங்காகக் கருதப்படுகிறது.மணமக்கள் அக்னியை சுற்றி வலம் வரும் சடங்கின்றி நடத்தப்படும் திருமணங்கள் செல்லாது என இந்திய உச்ச நீதிமன்றம் 2024ஆம் ஆண்டில் தீர்ப்பு வழங்கியுள்ளது.
?

இந்து திருமண விழா மிகவும் வண்ணமயமானதுடன் பல நாட்கள் நீடிக்கும். மணமகன் மற்றும் மணமகள் வீடுகள் - நுழைவாயில், கதவுகள், சுவர்கள், தரை, கூரை வண்ணங்கள் மற்றும் பூக்களால் அலங்கரிப்படுகிறது.

## முக்கிய திருமணச் சடங்குகள்

இந்து சமய வேதங்களின்படி, திருமணம் என்பது ஒரு ஆணுக்கும் பெண்ணுக்கும் இடையேயான சங்கமம் ஆகும். இதில் *தர்மம்* (கடமை), *அர்த்தம்* (செல்வம் மற்றும் பிற சொத்துகளைப் பெறுதல்), *காமம்* (பொருள் மற்றும் பிற) மற்றும் *மோட்சம்* (நித்திய விடுதலை) ஆகியவற்றைப் பின்பற்றுவதற்கான உறுதிப்பாடு உள்ளது. 

இந்து திருமணங்களில் மூன்று முக்கியச் சடங்குகள் கொண்டுள்ளது.  இவைகள் குடும்ப மரபுகள், உள்ளூர் மரபுகள், குடும்பங்களின் வளங்கள் மற்றும் பிற காரணிகளை பிரதிபலிக்கிறது. 

# கன்னியாதானம்  (பொருள்:மணமகனுக்கு தன்மகளை ஒருவர் தானமாக வழங்குதல்') : திருமணச் சடங்குகளில் ஒரு முக்கிய நிகழ்வு கன்னிகாதனம்..இது மணப்பெண்ணின் தந்தை தன் மகளின் வலக்கையை மணமகனின் வலதுக் கையின் மேல் வைத்து, அவ்வேளையில் ஓதப்படும் மந்திரங்கள், அக்கினி சாட்சியாக, அவளை தானமாக மணமகனிடம் ஒப்படைப்பதாகும். இது மணமகளை மணமகன் வீட்டிற்கு அனுப்பும் சடங்கின் தொடக்கத்தைக் குறிக்கிறது.
# **பாணிக்கிரகணம்** - அக்னி முன்னிலையில் நடக்கும் ஒரு சடங்கு, இச்சடங்கின் போது மணமகன், மணமகளின் கையை தாங்கிப் பிடித்துக் கொள்தல் ஆகும். இது மணமக்களின் சங்கமத்தின் அடையாளமாக உள்ளது.
# **[[சப்தபதி]]**  -மணமக்கள் ஒருவர் கையை மற்றவர் பிடித்துக் கொண்டு, அக்னி குண்டத்தை   "ஏழு சுற்றுகள்" வலம் வருதல்...

## திருமணத்திற்கு பிந்தைய சடங்குகள்
தென்னிந்தியாவில் மட்டும் இந்து சமயத் திருமணங்களில் மணமகன், மணமகளுக்கு மஞ்சள் கயிற்றில்  தாலி கட்டும் வழக்கம் உள்ளது. தெலுங்கு பேசும் மக்கள்  தாலி கட்டிய பிறகு நாகவல்லி சடங்கு செய்வர். திருமணம் முடிந்த ஒரு நன்னாளில்  சாந்தி முகூர்த்தம் நடைபெறும். 
## இதனையும் காண்க
*இந்து சமயத்தினரின் 16 சடங்குகள்
## மேற்கோள்கள்கள்

## வெளி இணைப்புகள்
 இந்து சமய திருமணச் சடங்குகள்

பகுப்பு:இந்து சமய திருமணச் சடங்குகள்‎
மாஸ்டர் பிரபாகர்

**மாஸ்டர் பிரபாகர்** (பிறப்பு **பிரபாகர் வைஷ்யன்** ) என்பவர் ஒரு இந்திய திரைப்பட நடிகராவார். இவர் முதன்மையாக தமிழ் மற்றும் சில தெலுங்கு படங்களில் நடித்துள்ளார். மேலும் 1977 மற்றும் 1987 க்கு இடையில் தூர்தர்சனுக்காக சுமார் 60 நிகழ்ச்சிகளில் நடித்துள்ளார். தொழில்நுட்ப வல்லுநராக சில பாலிவுட் படங்களில் பணியாற்றியுள்ளார். ஜி. ஆர். நாதன் இயக்கிய *தேவாலயம்* என்ற தமிழ் திரைப்படத்தின் மூலம் இவர் நடிகராக அறிமுகமானார். இவர், 150 திரைப்படங்களில் நடித்துள்ளார்.

## தனிப்பட்ட வாழ்க்கை
இந்தியாவில், தமிழ்நாட்டின், மதுரையில் பிரபாகர் பிறந்தார்.  இவரது தாய்மொழி சௌராட்டிர மொழி. இவரின் தந்தையும் தாயும் மதுரையை சேர்ந்தவர்களே. இவரின் தந்தை ஒளிப்பட நிலையம், அச்சகம் போன்ற பல வணிகங்களை செய்துவந்தார். இவரின் தாயார் ஒரு இல்லத்தரசியாவார். இவருக்கு சுமதி என்ற தங்கையும், ஆறு சகோதரர்கள் மற்றும் மூன்று சகோதரிகள் இருந்தனர். குடும்பத்தில் முதன்முதலில் திரையுலகிற்கு வந்தவர் பிரபாகர் ஆவார். 1966 இல், பிரபாகர் சுமதியுடன் சேர்ந்து தனது கனவுகளைத் தேடி அவரது அத்தையுடன் சென்றார்.

## தேர்ந்தெடுக்கப்பட்ட திரைப்படவியல்

; நடிகராக

* 2005 தேவி அபயம்
* 1993 கருலினா கூகு
* 1987 பிரேமலோகா (விருந்தினர் தோற்றம்)
* 1985 தாய் மமத்தே
* 1983 ஜசூஸ் 999
* 1982 அங்கூர்
* 1982 சஹாச சிம்ஹா
* 1982 ஸ்ரீமான் ஸ்ரீமதி
* 1982 பிரளய ருத்ருது
* 1978 கர்
* 1978 புராண புருஷ்
* 1977 ஆதி மானவ்
* 1977 சுசீலா
* 1976 ஃபகிரா
* 1973 அனாமிகா
* 1973 பால் மகாபாரத் (மாஸ்டர் பிரபாகராக)
* 1972 பால பாரதம் (மாஸ்டர் பிரபாகராக)
* 1970 *[[திருமலை தென்குமரி]]* ரமணியாக
* 1970 பாலராஜூ கதா (மாஸ்டர் பிரபாகராக)
* 1970 அனாதை ஆனந்தன்
* 1970 மாணவன்
* 1969 இரு கோடுகள்
* 1969 வா ராஜா வா (மாஸ்டர் பிரபாகராக)
* 1968 முஜ்ரிம் கவுன்?
* 1968 அன்பு வழி
* 1968 தாமரை நெஞ்சம்
* 1967 எங்களுக்கும் காலம் வரும்
* 1967 பாமா விஜயம்
* 1966 *[[மறக்க முடியுமா]]*
* 1966 சாது மிரண்டால்

; தொழில்நுட்பக் கலைஞராக

* 2002 ஆவாரா பாகல் தீவானா (விளக்குத் தொழில்நுட்ப வல்லுநர்)
* 1998 பத்மாஷ் (ஸ்பாட் பாய்)
* 1994 பிரேம் யோக் (விளக்குத் தொழில்நுட்ப வல்லுநர்)
* 1992 கிலாடி (விளக்குத் தொழில்நுட்ப வல்லுநர்)
* 1989 பரிந்தா (மின்பணியாளர்: என்சி சினி)
* 1984 லோரி (லைட் பாய்)
* 1983 லவ் இன் கோவா (உதவி ஒளிப்படமி)
* 1978 கர்மயோகி (உதவி ஒளிப்படமி)
* 1972 பாம்பே டு கோவா (ஒளிப்படமி இயக்குபவர்)
* 1971 மன் மந்திர் (உதவி ஒளிப்படமி)
* 1970 ஜானி மேரா நாம் (உதவி ஒளிப்படமி)
* 1968 மேரா நாம் ஜோக்கர் (உதவி ஒளிப்படமி)
* 1967 நகை திருடன் (உதவி ஒளிப்பதிவு இயக்குநர்)
* 1965 வழிகாட்டி (உதவி ஒளிப்படமி)

## மேற்கோள்கள்

## வெளி இணைப்புகள்
* 

பகுப்பு:தமிழ்த் திரைப்பட ஒளிப்பதிவாளர்கள்
பகுப்பு:தமிழ்த் திரைப்பட நடிகர்கள்
பகுப்பு:தமிழ் நடிகர்கள்
பகுப்பு:மதுரைத் திரைப்பட நடிகர்கள்
பகுப்பு:வாழும் மக்கள்
பகுப்பு:1957 பிறப்புகள்
இலாக்டோரியா

***இலாக்டோரியா*** (*Lactoria*) என்பது கடமாடு மீன் பேரினம் ஆகும்.

## சிற்றினங்கள்
இந்த பேரினத்தில் மூன்று சிற்றினங்கள் அங்கீகரிக்கப்பட்டுள்ளன.

## மேற்கோள்கள்


பகுப்பு:மீன் பேரினங்கள்
டெட்ரோசோமசு

***டெட்ரோசோமசு*** (*Tetrosomus*) என்பது இந்தியப் பெருங்கடல் மற்றும் மேற்கு பசிபிக் பெருங்கடல்களில் காணப்படும் கடமாடு மீன் பேரினமாகும்.

## சிற்றினங்கள்
இந்த பேரினத்தில் தற்போது நான்கு அங்கீகரிக்கப்பட்ட சிற்றினங்கள் உள்ளன.

* *டெட்ரோசோமசு கான்கேடெனேடசு* (பிளாச், 1785) (முக்கோண கடமாடு மீன்)
* *டெட்ரோசோமசு கிபோசசு* (லின்னேயஸ், 1758 ) (ஒட்டக மாட்டு மீன்)
* *டெட்ரோசோமசு ரீபப்ளிகே* (விட்லி, 1930) (சின்ன முள் ஆமை மீன்)
* *டெட்ரோசோமசு இசுடெலிபர்* (பிளாச் & செனீடர், 1801)

## மேற்கோள்கள்
மு. அ. நயீம்

**முகம்மது அப்துல் நயீம்** ( *Muhammad Abdul Nayeem* ) (1938 - 13 ஜூன் 2022) ஓர் இந்திய வரலாற்றாசிரியர் ஆவார், தக்காண சுல்தானகங்கள் மற்றும் ஐதராபாத்து வரலாறு குறித்த இவரது பணிக்காக அறியப்பட்டவர்.

## சொந்த வாழ்க்கை
நயீம் உசுமானியா பல்கலைக்கழகத்தில் பட்டம் பெற்றார். மேலும் அலிகார் முஸ்லிம் பல்கலைக்கழகத்தில் முதுகலை முடித்தார். பின்னர், புனே பல்கலைக்கழகத்தில் முனைவர் பட்டம் பெற்றார்.

1982 இல், நயீம் சவுதி அரேபியாவிற்கு குடிபெயர்ந்தார். அங்கு கிங் சவுத் பல்கலைக்கழகத்தில் பணியாற்றினார். 2000 ஆம் ஆண்டில் மீண்டும் ஐதராபாத்து திரும்பினார். மருத்துவராக இருந்த பவுசியா என்பவரை திருமணம் செய்து கொண்டார்.

## மேற்கோள்கள்

பகுப்பு:2022 இறப்புகள்
பகுப்பு:1938 பிறப்புகள்
பகுப்பு:இந்திய வரலாற்றாளர்கள்
பர்மிய நட்சத்திர ஆமை

**பர்மிய நட்சத்திர ஆமை** (***ஜியோசெலோன் பிளாட்டினோட்டா***) என்பது அருகிய ஆமை இனமாகும். இது மியான்மரின் (பர்மா) வறண்ட, இலையுதிர் காடுகளில் காணப்படுகிறது. பர்மிய நட்சத்திர ஆமை மியான்மரில் அழிந்து வரும் நிலையில் உள்ளது.

## விளக்கம்
பர்மிய நட்சத்திர ஆமை இதன் வலுவான குவிமாடம் போன்ற முதுகு ஓட்டில் நட்சத்திர வடிவ வடிவங்களைக் கொண்டுள்ளது. இதன் ஓட்டில் நட்சத்திரங்களைப் போலத் தோற்றமளிக்கும் புடைப்புகளும் உள்ளன. இரண்டு சிற்றினங்களின் மார்புப்பரிசங்களை ஒப்பிடுவதன் மூலம் இந்த ஆமையினை மிகவும் பொதுவான இந்திய நட்சத்திர ஆமையிலிருந்து எளிதாக வேறுபடுத்தி அறியலாம்.

## காப்பு
பர்மிய நட்சத்திர ஆமை பன்னாட்டு இயற்கைப் பாதுகாப்புச் சங்கத்தினால் அருகிய இனமாகக் கருதப்படுகிறது. இருப்பினும் இது இன்னும் பொதுவாக உண்ணப்படுகிறது மற்றும் அண்டை நாடான சீனாவில் உணவு சந்தைகளுக்கு ஏற்றுமதி செய்யப்படுகிறது. பர்மாவில் சமீபத்தில் மேற்கொள்ளப்பட்ட ஒரு பயணத்தில், சிறப்புப் பயிற்சி பெற்ற நாய்கள் மற்றும் ஐந்து தன்னார்வலர்களுடன் 400 மணிநேரம் இதன் வாழ்விடத் தேடலில் ஐந்து ஆமைகளை மட்டுமே காணமுடிந்தது.

இது சி. ஐ. டி. இ. எசு. பிற்சேர்க்கை I இல் உள்ளது. வனத்தில் இந்த ஆமையினைப் பிடிப்பது சட்ட விரோதம் ஆகும் (விதிவிலக்கான உரிமம் பெற்ற சூழ்நிலைகளில் மட்டுமே அனுமதிக்கப்படுகிறது).  மியான்மர் ஒருபோதும் இதன் ஏற்றுமதிக்கு அனுமதியை வழங்கவில்லை. அதாவது பெரும்பாலான கொல்லைப்படுத்தப்பட்ட ஆமைகள் முதலில் சட்டவிரோத ஆமைகளிலிருந்து வந்தவையா அல்லது சி. ஐ. டி. இ. எசு. பட்டியலுக்கு முன் உள்ள இறக்குமதி செய்யப்பட்டவை.

## கொல்லைப்படுத்தப்பட்ட ஆமையின் இனப்பெருக்கம்
பர்மிய நட்சத்திர ஆமையின் இனப்பெருக்கம் வளரிடத்தில் கடினமாக உள்ளது. மேலும் முதல் வெற்றிகரமான இனப்பெருக்கம் தைவானில் உள்ள தைபே உயிரியல் பூங்காவில் நடைபெற்றுள்ளது. இங்கு 2003-ல் ஒரு சில பர்மிய நட்சத்திர ஆமைகள் குஞ்சு பொரித்துள்ளன.

இந்த ஆமையின் எண்ணிக்கையினை அதிகரிக்கும் முயற்சியில் யடனபோன் விலங்கியல் பூங்காவும் தற்போது கொல்லைப்படுத்தப்பட்ட ஆமையின் இனப்பெருக்கம் திட்டத்தில் ஈடுபட்டுள்ளது.

2004-ல் 200 ஆமைகள் தொடங்கி, அக்டோபர் 2017 வரை, இனப்பெருக்கத் திட்டங்களில் 14,000 ஆமைகள் இருந்தன. மேலும் 1000 ஆமைகள் மீண்டும் காட்டுக்குள் விடப்பட்டுள்ளன. 31 சூலை 2021 அன்று, றிச்சர்ட் பிரான்சன் தனது தனிப்பட்ட தீவான நெக்கர் தீவில் இரண்டு குட்டி பர்மிய நட்சத்திர ஆமைகள் பிறந்ததாக அறிவித்தார்.

## மேற்கோள்கள்

*   Listed as Critically Endangered (CR A1cd+2&nbsp;cd, C2a v2.3)

## வெளி இணைப்புகள்

* கொலம்பியா அறிவியல் விமர்சனம்
* பர்மிய நட்சத்திர ஆமைகளுக்கான மறு அறிமுக தளங்களை மதிப்பீடு செய்தல்
* மத்திய மியான்மரில் ஆபத்தான நிலையில் உள்ள பர்மிய நட்சத்திர ஆமை ''ஜியோகெலோன் பிளாட்டினோட்டாவின்'' மக்கள்தொகை நிலை மற்றும் பாதுகாப்பு
* காட்டு விலங்குகள் மற்றும் தாவரங்களின் அழிந்து வரும் உயிரினங்களில் சர்வதேச வர்த்தகம் பற்றிய மாநாடு

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - மிக அருகிய இனம்
பகுப்பு:ஆமைகள்
புப்ளூரம் எலாட்டம்

**புப்ளூரம் எலாட்டம்** (தாவர வகைப்பாட்டியல்:*Bupleurum elatum*) என்ற பூக்கும் தாவரம், தாவர குடும்பமான ஏபியேசியேவில் அமைந்துள்ளது. இத்தாவரம் இத்தாலி நாட்டின்  அகணிய உயிரி ஆகும். இதன் வாழிடம்  குறுகிய வருவாதல், இந்த குறுஞ்செடி அருகிய இனமாக அறிவிக்கப்பட்டுள்ளது.

## References

பகுப்பு:மிக அருகிய தாவரங்கள்
அலோ உமிலிசு

**அலோ உமிலிசு** (*Aloe humilis*, ஆங்கிலம்: spider aloe) *அல்லோ* பேரினத்தினைச் சார்ந்த சிற்றினம் ஆகும். இது சதைப்பற்றுத் தாவரம் ஆகும். இது தென் ஆப்பிரிக்கா நாட்டின் அகணிய உயிரி ஆகும். இது குட்டையாகவும், முட்களைக் கொண்டதாகவும், கொத்தாகவும் வளரும் இயல்புடையதாகும்.

## மேற்கோள்கள்

## வெளியிணைப்புகள்
Aloe humilis forum

பகுப்பு:மூலிகைகள்
பகுப்பு:மிக அருகிய தாவரங்கள்
பகுப்பு:அகணியத் தாவரங்கள்
2,4,6-முக்குளோரோ அனிலின்

**2,4,6-முக்குளோரோ அனிலின்** (*2,4,6-Trichloroaniline*)  என்பது C6H4Cl3N என்ற மூலக்கூற்று வாய்பாட்டால் விவரிக்கப்படும் ஒரு கரிம வேதியியல் சேர்மமாகும்.  வேதிவினைகளில் 2,4,6-முக்குளோரோ அனிலின் ஓர் இடைநிலையாகப்  பயனுள்ளதாக இருக்கும்.

## தயாரிப்பு
கார்பன் நாற்குளோரைடின் நீரற்ற கரைசலில்  குளோரின் வாயுவுடன் உலர் அனிலின் வினை புரிவதன் மூலம் 2,4,6-முக்குளோரோ அனிலின்  தயாரிக்கப்படுகிறது. இவ்வினையில் கரைசலில் இருந்து வெண்மையான திண்மப்பொருளாக 2,4,6-முக்குளோரோ அனிலின் வீழ்படிவாகிறது. கரைசலில் தண்ணீரை அறிமுகப்படுத்தினால், வெள்ளைப் பொருள் பலபடியாக்கல் வினையினால் அனிலின் கருப்பு நிறமாக மாறும்.

## பாதுகாப்பு
2,4,6-முக்குளோரோ அனிலின் உற்பத்தி செய்யப்படும் போது அல்லது பயன்படுத்தப்படும் போது தொழில்சார் பணியிடங்களில் அத்தொழிலாளர்களில் இந்த சேர்மம் உள்ளிழுத்தல் மற்றும் தோல் தொடர்பு மூலம் வெளிப்பாடு ஏற்படலாம். சாயங்கள், நிறமிகள் மற்றும் பூச்சிக்கொல்லிகள் ஆகியவற்றில் உள்ள 2,4,6-முக்குளோரோ அனிலின் குடிநீர் மற்றும் சருமத் தொடர்பு மூலம் பொது மக்களுக்கும் வெளிப்படுகிறது.  உள்ளிழுக்கும் போது அல்லது வாய்வழியாக உட்கொள்ளும்போது 2,4,6-முக்குளோரோ அனிலின் நச்சுத்தன்மையுடையதாக இருக்கும். ஒரு எலிக்கு 2400 மி.கி./கி.கி என்ற 2,4,6-முக்குளோரோ அனிலின் அளவு உயிர்கொல்லும் அளவாகும்.
 
சூடாக்கும்போது, 2,4,6-முக்குளோரோ அனிலின் எரிப்புக்கு உட்படாது, ஆனால் ஐதரசன் குளோரைடு, நைட்ரசன் ஆக்சைடுகள் அல்லது கார்பன் மோனாக்சைடு ஆகிய வாயுக்கள் வெளியிடப்படுகின்றன. 

## மேற்கோள்கள்

பகுப்பு:அனிலின்கள்
பகுப்பு:குளோரோபென்சீன்கள்
பகுப்பு:கரிம ஆலைடுகள்
மதகரி நாயக்கர்

**ஒண்டிசலகா மதகரி நாயக்கர்** (*Ontisalaga Madakari Nayaka*) அல்லது **ஐந்தாம் மதகரி நாயக்கர்** அல்லது **கரிகுண்டி நாயக்கர்** (1742 - 1782) இந்தியாவிலுள்ள சித்ரதுர்காவின் கடைசி நாயக்க ஆட்சியாளர் ஆவார். இவர் சித்ரதுர்கா நாயக்கர்களில் மிகப் பெரியவராகக் கருதப்படுகிறார். இவர் கி.பி.1754 முதல் 1779 வரை ஆட்சி செய்தார். நிதகல்லு கோட்டையை வெற்றி கொள்ள உதவிய பின்னர் பேஷ்வா முதலாம் மாதவரால் *எப்பதேலு பாலேகாரரா கந்தா/மிண்டா (77 பாளையக்காரர்களின் மேலான ஆட்சியாளர்)* என்ற பட்டத்தையும் பெற்றார்.

## புனைகதையில்

* டி.ஆர்.சுப்பா ராவ் எழுதிய *துர்காஸ்டமனா* மதகரி நாயக்கரின் வாழ்க்கையை அடிப்படையாகக் கொண்ட ஒரு அரை வரலாற்று புதினமாகும். இது 1985 இல் சாகித்ய அகாடமி விருதை அவரது மரணத்திற்குப் பின் வென்றது
* பி.எல்.வேணுவின் *கந்துகலி மதகரி நாயகா* என்பது மதகரி நாயக்கரின் வாழ்க்கையை விவரிக்கும் மற்றொரு புத்தகமாகும்.

## மேற்கோள்கள்

பகுப்பு:கர்நாடக வரலாறு
பகுப்பு:1779 இறப்புகள்
பகுப்பு:1758 பிறப்புகள்
பெலர்கோனியம் கோட்டிலிடோனிசு

***பெலர்கோனியம் கோட்டிலிடோனிசு*** (தாவர வகைப்பாட்டியல்:*Pelargonium cotyledonis*) என்பது தெற்கு அட்லாண்டிக் பெருங்கடலில் உள்ள செயிண்ட் ஹெலினா தீவில் உள்ள ஒரு உள்ளூர் வகை தாவரமாகும். இது ஒரு வெள்ளை பூக்கள் கொண்ட, இலையுதிர் சதைப்பற்றுள்ள தாவரமாகும். இது மிகவும் அழிநிலையில் உள்ள தாவர இனமாக செம்பட்டியலில்  உள்ளது.

## மேற்கோள்கள்

பகுப்பு:மிக அருகிய தாவரங்கள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - மிக அருகிய இனம்